Joe Kubert var ein amerikanskur tekniraðsteknari, ein av teimum, sum var við tá tekniraðir enn ikki vóru vanligar í handlunum. Hann doyði í 2012 næstan 86 ára gamal. Joe Kubert rak The Kubert School í New Jersey, ið man vera ein tann frægasti tekniraðsskúlin, ið er til. Tveir av hansara synum–Adam and Andy Kubert–undirvísa og reka skúlan í dag. Teir eisini eru av bestu tekniraðsteknarum og hava teknað t. d. Superman og Batman. Forlagið Dark Horse hevur uppaftur prentað tað, sum Kubert hevur teknað av Tarzan. » Tarzan: The Joe Kubert Years Volume 3 «er ein av bókunum í røðini og kann viðmælast at lesa. Bókin hevur stíva permu, er væl prentað og litirnir eru vakurt (digitalt) endurskapaðir, við teimum upprunaligu litunum sum grundarlag. Í 2009 gav Kubert út eina vakra lærubók at tekna eftir livandi fólki, ofta nevnt croquis-tekning:» How To Draw From Life «. Bókin er í stívari permu og hevur nógvar tekningar og viðmerkingar frá Kubert. Hann skrivar m. a. at tað er neyðugt hjá tekniraðs–teknarum at tekna frá verðuleikanum, tí annars verður tað ein teknar úr hugaheiminum ikki trúverdugt og ov yvirdrivið.